Procol Harum

Procol Harum is a britische Rock-Band.

 Gschicht 
De meistn von de Musika, di si späta bei da Procol Harum zsammgfundn haum, haum scho friah untan Nauman „The Paramounts“ a boa Beat- und Rhythm and Blues-Singles aufgnumman.

Da Gary Brooker und da Keith Reid ham de Procol Harum 1967 grindt. Da a wengl söötsaume Nauman soi wegn an Schreibfööhla entstaundn sei, haaßz. Wäu ma des owa nochan ned gscheid eaklean kennan hod, hod ma in Uasprung vom Nauman ins Lateinische glegt, iwasetzt mid „fern von Hier und Jetzt“ (stimmd owar aa ned, wäu fia des miaßaz haaßn procul his).

Im Frihjoa 1967 is de Partie voa oim mid aan Liadl bekaunnt und berihmt wuan, des woa A Whiter Shade of Pale. Vo dem haums scho kuaz nochdems aussekumman is 2,5 Mülionan Stickl vakauft. Seitdem sans wöödweit wenigstns 6 Mülionen. Mid a so an Eafoig haum de Autorn Brooker und Reid natialich ned grechnet. Wichtig fian Eafoig wia des Hammonduarglgschpüü, mid dem si da Matthew Fisher stoak aunan Johann Sebastian Bach auglahnt hod.Air (Bach) (Ogg-Format) Owa eascht 2006 hod a britisches Gricht in Matthew Fisher aan Täu von de Uahebarecht zuagschrim.

Es san no mea Hits kummam, wia Homburg und A Salty Dog. Und aa in de 1970a Joah haums no Eafoig ghobt, unta aundan min Oibum Grand Hotel, auf dem de Christiane Legrand ois Gastsolistin a gsungan hod.

Aussan hoatn Kean - da Brooker, da Wilson und da Reid - hod de restliche Bsetzung häufig gwexlt. Bis zua Auflösung 1977 hoz zehn Oibm gem, drunta Live with the Edmonton Symphony Orchestra. Do heat ma Liadl mid vüü Ideen und de aa oft aun da klassischn Musik ausgricht san. Es gibt owaraa wööche, de si gaunz stoak anan Blues aulahnan.

1991 hod si de oide Procol Harum wieda zsaummgfundn, nua min Mark Brzezicki an de Trummln stod in B. J. Wilson, dea jo 1990 gstuam is. Und no imma is de Gruppn a eafoigreiche Live-Band, owara im Studio sans wieda aktiv.

 Diskografie 

Studioalben
 1967: A Whiter Shade of Pale
 1968: Shine On Brightly
 1969: A Salty Dog
 1970: Home
 1971: Broken Barricades
 1973: Grand Hotel
 1974: Exotic Birds and Fruit
 1975: Procol’s Ninth
 1977: Something Magic
 1991: The Prodigal Stranger
 1996: The Long Goodbye
 2003: The Well’s on Fire
 2017: Novum

Live-Alben
 1972: Procol Harum Live in Concert with the Edmonton Symphony Orchestra
 1999: One More Time – Live in Utrecht 1992
 2000: BBC - live in Concert 1974
 2004:	Live at the Union Chapel
 2008:	One Eye to the Future – Live in Italy 2007
 2009:	Procol Harum – In Concert with the Danish National Concert Orchestra and Choir
 2010:	The Spirit of Nøkken
 2012: MMX (Download)
 2014:	Some Long Road

Singles
 1967: A Whiter Shade of Pale / Lime Street Blues
 1968: Homburg / Good Captain Clack
 1968: Quite Rightly So / In the Wee Small Hours of Sixpence
 1969: A Salty Dog / Long Gone Geek
 1971: Simple Sister / Broken Barricades
 1972: Conquistador / Luskus Delph
 1973: Grand Hotel / Robert’s Box
 1973: A Souvenir From London / Toujours L’Amour
 1974: Nothing But the Truth / Drunk Again
 1974: Beyond the Pale / Fresh Fruit
 1974: As Strong As Samson / The Unquiet Zone
 1975: Pandora’s Box / The Piper’s Tune
 1975: The Final Thrust / Taking the Time
 1977: Something Magic / Fools Gold
 1977: Wizzard Man / Backgammon
 1991: The Truth Won’t Fade Away / Into the Flood
 1991: You Can’t Turn Back The Page / One More Time / Perpetual Motion

DVDs
 2001: Procol Harum – Live in Copenhagen
 2005: Procol Harum – Live at the Union Chapel

 Litaratua 
 Irwin Stambler: The Encyclopedia Of Pop, Rock And Soul. 3. überarbeitete Auflage. St. Martin’s Press, New York City NY 1989, ISBN 0-312-02573-4, S. 541–543

 Im Netz 

 procolharum.com
 laut.de

 Beleg 

Kategorie:Rockband
Kategorie:Englische Band
Kategorie:Artikel auf Wienerisch